OpenLLM-France/wikimedia huggingface dataset:
# Ronan Pensec

Ronan Pensec (Douarnenez, 10 de juliol de 1963) és un ciclista francès, ja retirat, que fou professional entre 1985 i 1997. Durant els seus primers anys com a professional fou una jove promesa del ciclisme francès, arribant a ser 6è al Tour de França de 1986, però en anys posteriors no hi hagué la progressió esperada. Les seves principals victòries foren l'Étoile de Bessèges i el Gran Premi de Plouay.
El 1994 va crear una cursa cicloturista, la Ronan Pensec, amb la finalitat de recollir diners per la recerca contra la Sida.
En retirar-se va continuar vinculat al ciclisme, primer com a comentarista de France Télévisions i més tard com a directiu de l'equip Bretagne Armor Lux.

## Palmarès

* 1985
** 1r a l'Étoile des Espoirs
** Campió de Bretanya de ciclo-cross
** Vencedor d'una etapa del Circuit de La Sarthe
* 1987
** 1r a l'Étoile de Bessèges
* 1988
** 1r a la Ruta del Sud
** 1r al Gran Premi de Rennes
* 1990
** 1r al Circuit de l'Aulne
** Vencedor d'una etapa del Tour del Mediterrani
* 1992
** 1r al Gran Premi de Plouay
* 1994
** 1r a la Copa de França de ciclisme
** Vencedor d'una etapa de la Dauphiné Libéré

### Resultats al Tour de França

* 1986. 6è de la classificació general
* 1988. 7è de la classificació general
* 1989. 58è de la classificació general
* 1990. 20è de la classificació general. Porta el mallot groc durant 2 etapes
* 1991. 41è de la classificació general
* 1992. 52è de la classificació general
* 1993. 47è de la classificació general
* 1994. 66è de la classificació general

### Resultats a la Volta a Espanya

* 1985. 44è de la classificació general

### Resultats al Giro d'Itàlia

* 1991. 32è de la classificació general

## Referències

* 1 2 «PENSEC Ronan». [Consulta: 3 desembre 2023].
* ↑ DUVIVIER, Recueilli par Yvan. «4 Jours CIC Plouay. Ronan Pensec, dernier vainqueur breton en 1992, est passé du vélo au micro» (en francès), 27-08-2022. [Consulta: 3 desembre 2023].
* ↑ País, El «Pensec, contra el sida» (en castellà). El País [Madrid], 25-07-1993. ISSN: 1134-6582.
* ↑ «Tour de France : c'est l'ancien maillot jaune Ronan Pensec qui choisit les belles images que vous voyez à la télé» (en francès), 31-08-2020. [Consulta: 3 desembre 2023].

## Enllaços externs

* Fitxa de Ronan Pensec a sitiodeciclismo.net
* Fitxa de Ronan Pensec a cyclebase.nl
# Tit Sexti

* Per a altres significats, vegeu «Tit Sexti (desambiguació)».
Tit Sexti (en llatí: Titus Sextius) va ser un militar romà que va viure en el segle i aC. Formava part de la gens Sèxtia, una gens romana d'origen plebeu.
Va ser llegat de Juli Cèsar a la Gàl·lia Transalpina i va prendre part activa en la campanya contra Vercingetòrix l'any 52 aC. Va passar l'hivern amb la Legió XIII Gemina al territori dels gals bitúriges.
A la mort de Juli Cèsar l'any 44 aC governava la província de Numídia o Àfrica Nova, i Quint Cornifici governava l'Àfrica Vella. Els dos governadors es van enfrontar en guerra oberta: Cornifici per Octavià (August) i Sexti per Marc Antoni. Sembla que Sexti va ordenar a Cornifici d'evacuar la província i quan aquest s'hi va negar, Sexti el va atacar. Encara que inicialment va ser rebutjat, finalment va aconseguir derrotar Cornifici, que va morir, i així va reunir les dues províncies.
Després de la batalla de Filipos, Octavià va obtenir la província de l'Àfrica (la Nova) i Sexti va rebre l'orde d'entregar el govern a Gai Fufici Fangó, llegat d'Octavià. Sexti va obeir, però va conservar la Vella Àfrica. En esclatar la guerra de Perusa va rebre orde de Fúlvia i Luci Antoni d'ocupar la Nova Àfrica: va atacar i derrotar Fangó, empenyent-lo cap a les muntanyes, on finalment es va suïcidar. Amb això Sexti va assolir altre cop el govern de les dues províncies. No les va conservar gaire temps, car poc després aquestes províncies van ser cedides a Lèpid com el seu domini territorial, i hi va desembarcar amb sis legions. Sexti, que no podia fer front a tanta força, va lliurar el govern al triumvir sense lluita.
El seu fill fou anomenat Tit Sexti Africà en referència a les gestes militars del pare. La seva neta Sèxtia, filla de Sexti Africà, es va casar primer amb Mamerc Emili Escaure, senador i poeta, i posteriorment amb Luci Corneli Sul·la, cònsol l'any 5 aC i descendent del dictador Sul·la. Un germà de Sèxtia també net de Tit Sexti fou pare d'una altra Sèxtia, mare de Plauci Laterà, i de cert Tit Sexti Africà, pare de Tit Sexti Africà (cònsol el 59 dC) i ancestre de tota una nissaga de cònsols.

## Referències

* ↑ Juli Cèsar, De bello gallico VII, 90
* 1 2 Smith, William. «Titus Sextius». A: Dictionary of Greek and Roman Biography and Mythology (en anglès). vol. 3. Boston: Walton and Maberly, 1870, p. 810-811.
* ↑ Settipani, Christian. «Prosopographie sénatoriale romaine : nouveautés autour des Sextii». A: La prosopographie au service des sciences sociales, 2014 [Consulta: 10 abril 2023].
# David Le Lay

David Le Lay (Saint-Brieuc, Costes del Nord, 30 de desembre de 1979) és un ciclista francès, professional des del 2005. Actualment corre a l'equip AG2R La Mondiale.
David Le Lay va debutar com a professional el 2005 a l'equip Bretagne-Jean Floch, que després passà a ser el Bretagne-Armor Lux. El 2008 va destacar guanyant dues proves de la Copa de França de ciclisme, cosa que li permet fer el salt a l'equip Agritubel a partir del mitjans 2008, per tal de poder participar en el Tour de França. Des del 2010 milita a l'AG2R La Mondiale.
És fill del també ciclista Gilbert Le Lay

## Palmarès

* 2001
** Vencedor d'una etapa del Tour de Loir-et-Cher
* 2004
** 1r als Tres dies de Cherbourg i vencedor d'una etapa
* 2005
** 1r al Circuit de la Nive
* 2006
** 1r als Boucles de la Soule
** 1r al Circuit de Morbihan
** Vencedor d'una etapa del Tour de Bretanya
** Vencedor d'una etapa dels Boucles de la Mayenne
* 2007
** 1r al Circuit de la Nive
* 2008
** 1r al Tour de Finisterre
** 1r al Trofeu dels Escaladors
* 2009
** 1r als Tres dies de Valclusa
** 1r al Circuit de La Sarthe i vencedor d'una etapa

### Resultats al Tour de França

* 2008. 81è de la classificació general
* 2009. Abandona (8a etapa)
* 2010. Abandona (3a etapa)

## Enllaços externs

* Fitxa de David Le Lay a sitiodeciclismo.net
# Oleksandr Zinòviev

Oleksandr Mikhàilovitx Zinòviev (ucraïnès: Олександр Михайлович Зінов'єв o Aleksandr Mikhàilovitx Zinóviev (rus: Александр Михайлович Зиновьев), (Velíkie Luki, 3 de maig de 1961 - Cincinnati, 21 de febrer de 2005) va ser un ciclista ucraïnès que també va competir per la Unió Soviètica. Com a amateur va guanyar dos Campionats del Món en contrarellotge per equips.

## Palmarès

* 1983
** Campió del món en contrarellotge per equips (amb Iuri Kaixirin, Sergej Novolokin i Oleh Txujda)
** Campió de la Unió Soviètica en contrarellotge per equips
* 1984
** Campió de la Unió Soviètica en ruta
** Medalla d'or als Jocs de l'Amistat en ruta
** 1r a la Volta a la Baixa Saxònia i vencedor d'una etapa
** Vencedor d'una etapa a la Milk Race
* 1985
** Campió del món en contrarellotge per equips (amb Vassil Jdànov, Igor Sumnikov i Víktor Klímov)
** 1r a la Volta a Cuba
** Vencedor d'una etapa al Tour de l'Avenir
* 1986
** Vencedor d'una etapa a la Settimana Ciclistica Bergamasca
** Vencedor de 2 etapes al Trofeu Joaquim Agostinho
* 1987
** Vencedor d'una etapa al Circuit de La Sarthe
** Vencedor d'una etapa al Ruban granitier breton
* 1992
** Vencedor d'una etapa a la Volta a l'Alentejo

### Resultats a la Volta a Espanya

* 1989. 132è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Damien Nazon

Damien Nazon(Épinal, Vosges, 26 de juny de 1974) va ser un ciclista francès, professional entre 1996 i 2005. És germà del també ciclista Jean-Patrick Nazon. En el seu palmarès compta amb nombroses victòries d'etapa en curses d'una setmana, destacant una etapa al Critèrium del Dauphiné Libéré de 1998.

## Palmarès

* 1994
** Vencedor d'una etapa al Circuit de La Sarthe
* 1995
** 1r a la París-Roubaix sub-23
** 1r al Circuit des plages vendéennes
** 1r al Tour del Cantó de Saint-Ciers
** Vencedor de 4 etapes a la Cursa de la Pau
** Vencedor de 2 etapes a la Volta a la Xina
** Vencedor d'una etapa al Circuit des Mines
* 1996
** Vencedor d'una etapa a la Volta a Navarra
* 1997
** Vencedor de 2 etapes al Circuit des Mines
** Vencedor d'una etapa al Tour de l'Avenir
* 1998
** Vencedor de 2 etapes al Circuit des Mines
** Vencedor d'una etapa al Gran Premi del Midi Libre
** Vencedor d'una etapa al Critèrium del Dauphiné Libéré
* 1999
** Vencedor de 2 etapes al Tour de Normandia
** Vencedor de 2 etapes al Circuit de La Sarthe
** Vencedor d'una etapa al Tour de l'Avenir
* 2000
** 1r al Gran Premi de Villers-Cotterêts
** 1r al Premi Xavier Louarn
** Vencedor d'una etapa al Tour de Langkawi
** Vencedor d'una etapa al Gran Premi del Midi Libre
** Vencedor d'una etapa al Tour de Poitou-Charentes
* 2001
** Vencedor de 2 etapes a l'Étoile de Bessèges
* 2002
** Vencedor d'una etapa al Tour de Qatar
** Vencedor d'una etapa a la Volta a Bèlgica
** Vencedor d'una etapa a la Ruta del Sud
** Vencedor d'una etapa al Tour de l'Ain
** Vencedor d'una etapa al Tour de Poitou-Charentes
* 2003
** 1r al Gran Premi de Lillers
** Vencedor d'una etapa al Tour de Qatar
** Vencedor d'una etapa al Critèrium Internacional
** Vencedor d'una etapa als Quatre dies de Dunkerque
* 2005
** Vencedor d'una etapa al Circuit de La Sarthe
** Vencedor d'una etapa al Tour de Picardia

### Resultats al Tour de França

* 1997. Fora de control (9a etapa)
* 1998. 96è de la classificació general. Darrer classificat
* 1999. Fora de control (15a etapa)
* 2000. 137è de la classificació general
* 2001. 109è de la classificació general
* 2002. 151è de la classificació general
* 2003. 129è de la classificació general

## Bibliografia

* Bertrand Munier: Lorraine Etoiles du Sport (Éditions Serpenoise) (2008)

## Enllaços externs

* Fitxa a sitiodeciclismo.net
# Ivan Mitxenko

Ivan Mitxenko (Leningrad, 15 de febrer de 1960) fou un ciclista soviètic, d'origen rus, que va competir a principis de la dècada de 1980.

## Palmarès en pista

* 1978
** Campió del món júnior en Persecució per equips (amb Alexandre Krasnov, Nikolai Kuznetsov i Víktor Manakov)
* 1980
** 1r a la Milk Race i vencedor d'una etapa
* 1981
** 1r al Gran Premi della Liberazione
** Vencedor d'una etapa al Circuit de La Sarthe
** Vencedor d'una etapa a la Cursa de la Pau
** Vencedor de 2 etapes al Giro de les Regions
** Vencedor de 2 etapes a la Volta a Iugoslàvia
* 1982
** 1r al Circuit de La Sarthe i vencedor de 2 etapes
** 1r al Giro de les Regions i vencedor d'una etapa
** 1r a la Volta a Sotxi
** Vencedor d'una etapa a la Volta a Toledo
** Vencedor d'una etapa al Tour de Valclusa
* 1983
** Vencedor d'una etapa a la Ruban Granitier Breton

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# André Gevers

André Gevers (Schijndel, 19 d'agost de 1952) va ser un ciclista neerlandès que fou professional entre 1976 i 1983. Com a ciclista amateur aconseguí notables èxits, entre ells el Campionat del món en ruta de 1975.

## Palmarès

* 1973
** Vencedor d'una etapa del Tour de l'Avenir
* 1975
** Campió del món amateur en ruta
** 1r a la Fletxa d'or (amb Alfons van Katwijk)
** Vencedor d'una etapa de la Volta a Holanda Septentrional
** Vencedor d'una etapa de l'Olympia's Tour
* 1976
** Vencedor d'una etapa de la Volta als Països Baixos
** Vencedor d'una etapa del Circuit de La Sarthe
** Vencedor d'una etapa del Tour d'Indre i Loira
* 1977
** Vencedor d'una etapa del Circuit de La Sarthe

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Paride Grillo

Paride Grillo (Varese, 23 de març de 1982) va ser un ciclista italià, professional del 2005 al 2010. Un greu accident al 2008, el va deixar més d'un any sense competir.

## Palmarès

* 2002
** 1r a la Copa Ciutat de Melzo
** 1r al Gran Premi Somma
* 2004
** 1r al Trofeu Antonietto Rancilio
** 1r al Trofeu Franco Balestra
* 2005
** Vencedor d'una etapa al Circuit de Lorena
** Vencedor d'una etapa a la Volta a Dinamarca
* 2006
** 1r al Gran Premi de la vila de Rennes
** Vencedor d'una etapa al Circuit de La Sarthe
** Vencedor d'una etapa al Brixia Tour
* 2007
** Vencedor d'una etapa al Circuit de La Sarthe
** Vencedor de 2 etapes a la Volta a Portugal

### Resultats al Giro d'Itàlia

* 2005. 143è de la classificació general
* 2007. Abandona (10a etapa)

## Referències

* ↑ «Grave incidente per Paride Grillo». varesenews.it, 03-01-2008 [Consulta: 20 novembre 2016].

## Enllaços externs

* Fitxa a sitiodeciclismo.com
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Claude Lechatelier

Claude Lechatelier o Le Chatellier (Caligny, 17 de desembre de 1946) va ser un ciclista francès, que fou professional el 1974. Va participar en els Jocs Olímpics de 1968.

## Palmarès

* 1967
** 1r al Tour de la Manche
* 1970
** 1r al Circuit de La Sarthe

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Ecologia microbiana

L'Ecologia microbiana és la branca de la biologia que estudia la relació dels microorganismes entre ells i amb el seu ambient. Concerneix els tres dominis essencials de vida - Eucariota, Archaea, i Eubacteri - així com els virus. Els microorganismes, per la seva omnipresència, causen impacte en la biosfera sencera. Són presents en virtualment tots els ambients del nostre planeta, incloent-hi alguns dels més extrems, des de llacs àcids a l'oceà més profund, i des d'ambients congelats fins a xemeneies hidrotermals.
Els microbis, especialment els bacteris, sovint participen en relacions simbiòtiques (tant positives com negatives) amb altres organismes, i aquestes relacions afecten l'ecosistema. Un exemple d'aquestes simbiosis fonamentals són els cloroplasts, que permeten als eucariotes fotosintètics dur a terme la fotosíntesi. Es considera que els cloroplasts són cianobacteris endosimbionts, un grup de bacteris dels quals es creu que són l'origen de la fotosíntesi aeròbica. Algunes teories manifesten que aquesta invenció coincideix amb un canvi essencial en l'atmosfera de la terra primigènia, des d'una atmosfera que reductora fins a una atmosfera rica en oxigen.
Són el nucli de tots els ecosistemes, però el seu paper és cabdal en zones on no hi pot arribar la llum i on la fotosíntesi no pot ser el mitjà bàsic d'obtenir energia. En aquestes zones, els microbis quimiosintètics proporcionen energia i carboni a la resta d'organismes.
Uns altres microbis són descomponedors, amb l'habilitat per obtenir nutrient a partir de productes de rebuig d'altres organismes. Aquests microbis tenen un paper vital en els cicles biogeoquímics. El cicle del nitrogen, el cicle del fòsfor i el cicle del carboni depenen tots de microorganismes en un mode o un altre. Per exemple, el nitrogen que constitueix un 78% per l'atmosfera del planeta és "indigerible" per a la majoria dels organismes, i el flux de nitrogen a la biosfera depèn d'un procés microbià anomenat fixació.
A causa de l'alta taxa de transferència horitzontal de gens dintre la comunitat microbiana l'ecologia microbiana és també de gran importància en estudis sobre evolució.

## Gestió de recursos microbians

La biotecnologia es pot utilitzar al costat d'ecologia microbiana per encarar un cert nombre de desafiaments mediambientals i econòmics. Gestionant el cicle de carboni per segrestar diòxid de carboni i evitar un excés en la metanogènesi és molt important per mitigar l'escalfament global, i les perspectives pel que fa a bioenergia s'estan expandint pel desenvolupament de cel·les de combustible microbià. La gestió de recursos microbians defensa una actitud més progressista envers la malaltia, per la qual cosa els agents de control biològic s'afavoreixen sobre intents d'erradicació. Els fluxos en les comunitats microbianes s'han de caracteritzar millor per tal de desenvolupar plenament el potencial d'aquest camp.

## Vegeu també

* Microbiologia ambiental

## Referències

* ↑ W. Verstraete «Microbial ecology and environmental biotechnology». ISME J., 1, 1, maig 2007, pàg. 4-8. DOI: 10.1038/ismej.2007.7.
# Hueyi tlatoani

El huei tlàtoani (amb les ortografies alternatives de weyi tlahtoani, uey tlajtoani o hueyi tlahtoani; i en plural huei tlàtòquê) és la designació nàhuatl de l'emperador asteca o mexica. Originalment eren els governadors de la ciutat de Tenochtitlan, i després de la Triple Aliança també governarien Texcoco i Tlacopan. Aquest títol es tradueix al català literalment com a "gran orador", però per llurs funcions, la historiografia l'ha traduït com a "emperador".
Originalment el títol de hueyi tlatoani no era hederitari, sinó que el portador era elegit per consens de l'elit asteca. El hueyi tlatoani era el cap de govern, cap d'estat, cap de l'exèrcit, i el sacerdot suprem de la religió asteca. Abans de la fundació de Tenochtitlan, els líders dels asteques eren anomenats cuauhtlàto, que es tradueix com a "cabdill". Tenoch, el fundador de la ciutat de Tenochtitlan, seria l'últim cuauhtlàto i el primer hueyi tlàtoani.

## Llista dels hueyi tlàtòquê
### Cuauhtlàto

* 1233 - 1272 Tozcuecuextli (traducció del seu nom: lloro groc que es bressola)
* 1272 - 1299 Huehue Huitzilihuitl (ploma de colibrí)
* 1299 - 1347 Ilancueitl (faldilla d'anciana)

### Hueyi tlàtòquê

* 1347 - 1363 Tenoch (figa de moro de pedra)
* 1366 - 1396 Acamapichtli (manyat de canyes)
* 1396 - 1417 Huitzilíhuitl (ploma de colobrí)
* 1417 - 1427 Chimalpopoca (escut que fumeja)
* 1428 - 1440 Itzcóatl (serp d'obsidiana)
* 1440 - 1469 Moctezuma Ilhuicamina (senyor enfellonit, fletxer del cel)
* 1469 - 1481 Axayàcatl (cara d'aigua)
* 1481 - 1486 Tízoc (ensutjat de guix)
* 1486 - 1502 Ahuízotl (llúdria)
* 1502 - 1520 Moctezuma Xocoyotzin (senyor enfellonit, el noi)
* 1520 - 1521 Cuauhtlàhuac (senyor que canta en l'aigua)
* 1521 - 1521 Cuauhtémoc (àguila que cau)
El 18 d'agost, 1521 Tenochtitlan, va caure després d'un setge de tres mesos, i amb ella tot l'imperi asteca.

### Tlàtòquê imposats pels conqueridors (titelles)

* 1525–1526 Juan Velázquez Tlacotzin
* 1526–1530 Andrés de Tapia Motelchiuh
* 1532–1536 Pablo Xochiquentzin
* 1539–1541 Diego Huanitzin
* 1541–1554 Diego de San Francisco Tehuetzquitizin
* 1557-1562 Cristóbal de Guzmán Cecetzin
* 1563-1565 Luis de Santa María Nanacacipactzin

## Referències

* ↑ Delgado de Cantú, Gloria M.; Sánchez Córdova, Humberto; Romo Medrano, Lilia Estela. Historia de México, Volume 1 (en castellà). Pearson Educació, 2002. ISBN 978-970-260-275-0.
* ↑ Seaman, Rebecca M. Conflict in the Early Americas: An Encyclopedia of the Spanish Empire's Aztec, Incan, and Mayan Conquests: An Encyclopedia of the Spanish Empire's Aztec, Incan, and Mayan Conquests (en anglès). ABC-CLIO, 2013, p. 485. ISBN 978-159-884-777-2.
# Roger Swerts

Roger Swerts (Heusden-Zolder, Limburg, 28 de desembre de 1942) va ser un ciclista belga que fou professional entre 1965 i 1978, durant els quals aconseguí una setantena de victòries, entre les quals destaquen 5 etapes a la Volta a Espanya, dues al Giro d'Itàlia, dues Volta a Bèlgica i una medalla de bronze al Campionat del Món de ciclisme el 1965.
Un cop retirat va dirigir diferents formacions ciclistes.

## Palmarès

* 1962
** 1r a la Volta a Limburg amateur
** Vencedor d'una etapa a la Volta a la Província de Lieja
* 1963
** 1r a la Volta a la Província de Lieja i vencedor de 3 etapes
* 1964
** Vencedor d'una etapa a la Volta a Limburg amateur
* 1965
** Medalla de bronze al Campionat del Món de ciclisme
* 1968
** 1r al Gran Premi de Mònaco
** Vencedor d'una etapa a la Volta a Catalunya
* 1969
** 1r al Campionat de Zúric
* 1971
** 1r a la Nationale Sluitingsprijs
* 1972
** 1r a la Volta a Bèlgica i vencedor de 2 etapes
** 1r a la Gant-Wevelgem
** 1r al Gran Premi de les Nacions
** 1r al Gran Premi de Forli
** 1r al Trofeu Baracchi (amb Eddy Merckx)
** Vencedor d'una etapa al Giro d'Itàlia
* 1973
** 1r a la Druivenkoers Overijse
** Vencedor d'una etapa al Giro d'Itàlia
** Vencedor d'una etapa a la Volta a Espanya
** Vencedor d'una etapa a la Tirrena-Adriàtica
** Vencedor d'una etapa a la Volta a Bèlgica
* 1974
** Campió de Bèlgica en ruta
** 1r a la Volta a Bèlgica
** Vencedor de 3 etapes a la Volta a Espanya
* 1975
** 1r del Premi d'Heist-op-den-Berg
** Vencedor d'una etapa a la Volta a Espanya

### Resultats al Tour de França

* 1965. 41è de la classificació general
* 1966. 63è de la classificació general
* 1967. 54è de la classificació general
* 1969. 44è de la classificació general
* 1970. 24è de la classificació general
* 1971. 35è de la classificació general
* 1972. 14è de la classificació general

### Resultats al Giro d'Itàlia

* 1968. 30è de la classificació general
* 1969. Abandona (17a etapa)
* 1970. 53è de la classificació general
* 1971. 21è de la classificació general
* 1972. 16è de la classificació general. Vencedor d'una etapa
* 1973. 20è de la classificació general. Vencedor d'una etapa

### Resultats a la Volta a Espanya

* 1973. 9è de la classificació general. Vencedor d'una etapa
* 1974. 10è de la classificació general. Vencedor de 3 etapes
* 1975. 29è de la classificació general. Vencedor d'una etapa

## Referències

* ↑ «Roger Swerts» (en anglés). procyclingstats.com. [Consulta: 4 octubre 2019].

## Enllaços externs

* Pamarès de Roger Swerts (francès)
# Jonathan Rhys-Meyers

Jonathan Michael Francis O'Keefe, conegut artísticament com a Jonathan Rhys-Meyers, (Dublín, 27 de juliol de 1977) és un actor irlandès guanyador del Globus d'Or. El seu nom artístic deriva del cognom de soltera de la seva mare, Meyers.

## Biografia

Rhys-Meyers va néixer amb un seriós problema de cor, va ser batejat poc després del seu naixement per por que no sobrevisqués prou per a una cerimònia tradicional de baptisme. Va passar els dos primers mesos de vida en un hospital.
Un any després del seu naixement, la seva família es va traslladar al Comtat de Cork, on encara resideixen. Quan Rhys-Meyers tenia tres anys, els seus pares es van divorciar. La seva mare els va criar a ell i al seu germà Alan, mentre que els altres germans van anar a viure a casa de la seva àvia juntament amb el seu pare. No mantindrien contacte durant uns quants anys.
Sent encara un adolescent, va conèixer un granger anglo-irlandès que el va adoptar i amb el que es va mudar a Buttevant.

## Filmografia
### Cinema

* 1994. A Man of No Importance
* 1996. Michael Collins
* 1996. La lengua asesina
* 1996. The Disappearance of Finbar
* 1997. El director
* 1997. Ídols, mentides i rock&roll
* 1998. Velvet Goldmine
* 1998. The Governess
* 1998. The Tribe
* 1998. B. Monkey
* 1999. The Loss of Sexual Innocence
* 1999. Cavalca amb el diable
* 1999. Titus
* 2001. Happy Now
* 2001. Prozac Nation
* 2001. Tangled
* 2002. Bend It Like Beckham
* 2003. The Tesseract
* 2003. I'll Sleep When I'm Dead
* 2003. Octane
* 2003. The Emperor's Wife
* 2004. Vanity Fair
* 2004. Alexandre
* 2005. Match Point
* 2006. Missió: Impossible III
* 2007. August Rush
* 2008. Els nens de Huang Shi
* 2008. A Film with Me in It
* 2010. Des de París amb amor
* 2010. Shelter
* 2011. Albert Nobbs
* 2012. Belle du Seigneur
* 2013. Caçadors d'ombres: Ciutat d'ossos
* 2013. Another Me
* 2015. Stonewall
* 2016. London Town
* 2017. The Shadow Effect
* 2017. Black Butterfly
* 2017. Holy Lands
* 2017. Damascus Cover
* 2017. El dotzé home
* 2018. Els papers d'Aspern
* 2019. Awake
* 2021. El rei de la fi del món
* 2021. Yakuza Princess
* 2021. American Night
* 2021. El supervivent
* 2021. Hide and Seek
* 2022. El bon veí
* 2022. Wifelike
* 2022. Dangerous Game: The Legacy Murders
* 2023. L'emboscada
* 2023. 97 minuts
* 2023. Food Fight
* 2023. Mercy
* 2023. Disquiet

### Televisió

* 1996. Samson and Delilah
* 2000. Gormenghast
* 2002. ``The Magnificent Ambersons
* 2003. The Lion in Winter
* 2005. Elvis
* 2007-2010. The Tudors (sèrie de televisió)
* 2013-2014. Dracula (sèrie de televisió)
* 2016. Arrels(sèrie de televisió)
* 2017–2019. Vikings (sèrie de televisió)